NACRT

Na osnovu člana 146 stav 1 tačka 12 Zakona o planiranju prostora i izgradnji objekata („Službeni list Crne Gore“, br. 064/17, 044/18, 063/18, 011/19 i 088/20) i člana 28 stav 1 tačka 27 i člana 45 stav 1 Statuta IKCG („Službeni list Crne Gore“, br.022/18 i 076/21), čl. 3 i 9 Etičkog kodeksa IKCG („Službeni list Crne Gore“, br.005/19), Upravni odbora IKCG na sjednici održanoj \_\_\_\_\_\_\_, donio je

**PRAVILNIK**

**o davanju stručnih mišljenja i ekspertiza**

**po zahtjevima državnih organa i institucija**

I OSNOVNE ODREDBE

Član 1

Ovim Pravilnikom utvrđuju se uslovi sa davanje stručnih mišljenja i ekspertiza, postupak imenovanja i razrješenje Komisije, prava i dužnosti članova Komisije, kao i druga pitanja od značaja za njihov rad.

Član 2

Davanje stručnih mišljenja i espertiza u skladu sa Zakonom o planiranju prostora i izgradnji objekata i ovim Pravilnikom, smatraju se stručne aktivnosti čijim se vršenjem, uz korišćenje naučnih, tehničkih i drugih dostignuća, državnim organima i institucijama, koje vode postupak, pružaju potrebna stručna znanja, koja se koriste prilikom utvrđivanja ili razrješenja pravno relevantih činjenica.

Član 3

Davanje stručnih mišljenja i eskpertiza, vrši komisija sastavljena od članova Inženjerske komore Crne Gore, koja ispunjava uslove propisane ovim Pravilnikom u okviru kojih može vršiti povjerene poslove.

Član 4

Imenovana komisija IKCG, dužna je da se odazove pozivu – zahtjevu državnog organa i institucije, koji vodi postupak i da u određenom roku da svoje stručno mišljenje ili ekspertizu.

II USLOVI ZA IMENOVANJE ČLANOVA KOMISIJE ZA

DAVANJE STRUČNIH MIŠLJENJA I EKSPERTIZA

Član 5

Član komisije za davanje stručnih mišljenja i ekspertiza, može biti imenovan ako pored opštih uslova utvrđenih Statutom IKCG, ispunjava sljedeće posebne uslove, i to da:

* Ima visoko obrazovanje, VII1 nivo kvalifikacije obrazovanja;
* Ima najmanje sedam godina radnog iskustva u struci i posjeduje licencu revizora, u skladu sa Zakonom o planiranju prostora i izgradnji objekata.

Stručna znanja i praktična iskustva za određenu oblast člana Komisije, dokazuju se i ostvarenim rezultatima u struci, uz preporuku i odluku izvršnog odbora strukovne komore IKCG.

Član 6

IKCG može davati stručna mišljenja i ekspertize, ako ispunjava sljedeće uslove::

* Da je upisana u Centralni registar privrednih subjekata;
* Da je zakonom propisano obavljanje povjerenih poslova za davanje stručnih mišljenja i espertiza;
* Da je član Komisije za davanje stručnih mišljenja i ekspertiza imenovan u skladu sa ovim Pravilnikom.

III USLOVI ZA IMENOVANJE ČLANOVA KOMISIJE

ZA DAVANJE STRUČNIH MIŠLJENJA I EKSPERTIZA

Član 7

Komisiju čini pet članova i to po jedan član iz reda svake strukovne komore.

Komisiju imenuje i razrješava Upravni odbor IKCG, na predlog izvršnih odbora strukovnih komora IKCG.

Predsjednik komisije imenuje se po principu rotacije, utvrđenom od strane Upravnog odbora IKCG.

Mandat komisije traje 4 godine.

Član 8

Član komisije biće razriješen:

* Na lični zahtjev; ili
* Ako obavlja poslove člana komisije suprotno članu 3 Etičkog kodeksa IKCG.

Član 9

Odluka o razrješenju člana komisije donosi se u skladu sa članom 9 Etičkog kodeksa IKCG.

IV PRAVA I DUŽNOSTI KOMISIJE

ZA DAVANJE STRUČNIH MIŠLJENJA I EKSPERTIZA

Član 10

Komisija za davanje stručnog mišljenja i ekspertize je dužna da stručna mišljenja i ekspertize sačini u roku definisanim u Obrascu 1, koji je usaglašen sa državnim organom ili institucijom, kao podnosiocem zahtjeva za davanje stručnih mišljenja i ekspertiza.

Komisija po predmetu mora imati najmanje tri člana. Na zahtjev predsjednika komisije, a u skladu sa dostavljenim zahtjevom (predmetom), izvršni odbor može delegirati više od jednog člana, u skladu sa članom 7, stav 2 ovog Pravilnika.

Član 11

Za izdato stručno mišljenje ili ekspertizu, član komisije i Inženjerska komora Crne Gore imaju pravo na odgovarajuću nadoknadu (Obrazac1).

Visina i način isplate nadoknade iz stava 1 ovog člana, uređuje se propisom Vlade Crne Gore.

Član 12

Visina nadoknade za rad članova komisije se određuje prema obimu i složenosti predmeta, a utvrđuje se prema planiranom broju radnih sati potrebnih za rad na konkretnom predmetu.

Vrijednost radnog sata iznosi 25€/h u neto iznosu, od čega 20€/h u neto iznosu pripada članu komisije, a 5€/h u neto iznosu pripada IKCG.

Član 13

Za pojedine radnje prilikom davanja stručnih mišljenja ili eskpertiza, članovima komisije i IKCG određuje se visina nadoknade za rad, prema obrascu 1, koji je sastavni dio ovog Pravilnika:

Ostali troškovi (laboratorijska ispitivanja, pribavljanje podataka od nadležnih i drugih organa koji se plaćaju, itd.) se posebno iskazuju u Obrascu 1.

Član 14

Visina nadoknade za rad komisije i naknada troškova IKCG, određuje se rješenjem državnog organa ili institucije, koja vodi postupak, a na osnovu dostavljenog troškovnika od strane komisije, u kojem su definisani iznosi i rok izrade.

V PRELAZNE I ZAVRŠNE ODREDBE

Član 15

Ovaj Pravilnik stupa na snagu osmog dana od dana objavljivanja u Službenom listu Crne Gore.

PREDSJEDNIK

UPRAVNOG ODBORA

Mr Nikola Luković, dipl.inž.građ.